Մանվել Ասատրյան

Մանվել Եգորի Ասատրյան (26 ապրիլի, 1926, Արագած - 25 հունվարի, 2000, Երևան), հայ լեզվաբան, հայերենագետ, բանասիրական գիտությունների դոկտոր (1970), պրոֆեսոր (1973)։

Կենսագրություն 
Մանվել Ասատրյանը ծնվել է 1926 թվականի ապրիլի 26-ին Էջմիածնի շրջանի Արագած գյուղում։ 1939 թվականին ավարտել է ծննդավայրի յոթնամյա դպրոցը, 1942 թվականին` Էջմիածնի մանկավարժական ուսումնարանը, 1951 թվականին` ԵՊՀ բանասիրության ֆակուլտետի հայոց լեզվի և գրականության բաժինը։ 1942-1944 թվականներին աշխատել է որպես ուսուցիչ, 1954 թվականից՝ ԵՊՀ բանասիրության ֆակուլտետի հայոց լեզվի ամբիոնում որպես դասախոս, դասավանդել է հայոց լեզվի ձևաբանություն և բարբառագիտություն։

1954 թվականին Մանվել Ասատրյանը պաշտպանել է թեկնածուական, 1970 թվականին՝ դոկտորական ատենախոսություն։ 1973 թվականին նրան շնորհվել է պրոֆեսորի կոչում։ 1990-1995 թվականներին եղել է ԵՊՀ հայոց լեզվի պատմության ամբիոնի վարիչ։
 
Մ. Ասատրյանը մահացել է 2000 թվականի հունվարի 25-ին Երևանում։

Մանվել Ասատրյանի որդին է ֆիզիկոս-տեսաբան Հրաչյա Ասատրյանը։

Երկեր 
 Խոսքի կուլտուրայի մասին, Երևան, 1958,
 Ժամանակակից հայերենի ձևաբանության հարցեր, 3 հատորով, Երևան, 1970-77,
 Բայի սեռերը ժամանակակից հայերենում, Երևան, 1959, 
 Ուրմիայի (Խոյի) բարբառը, Երևան, 1968, 
 Լոռու խոսվածքը, Երևան, 1968,
 Ժամանակակից հայոց լեզու, Երևան, 1983,
 Ժամանակակից հայոց լեզու. շարահյուսություն. պարզ նախադասություն, բուհական դասագիրք, Երևան, 1987։

Աղբյուրներ 
 Հ. Պետրոսյան, Հայերենագիտական բառարան, Երևան, 1987, էջ 58։
 Մանվել Ասատրյան
 Մանվել Ասատրյան 

Հայ լեզվաբաններ
Հայերենագետներ
Բանասիրական գիտությունների դոկտորներ
Հայ պրոֆեսորներ
ԵՊՀ բանասիրական ֆակուլտետի շրջանավարտներ
ԵՊՀ դասախոսներ
Արագած (Արմավիրի մարզ) գյուղում ծնվածներ